Gulielmus Mayer
Gulielmus (Theod. Wilhelm) Mayer (natus 18 Novembris 1874 vico Enkenbach (Palatium), mortuus 6 Martii 1923 Monachii vir publicus et legatus Germaniae et sodalis Centri, postea Factionis Popularis Bavaricae (BVP) factionis fuit.

Iuventus et munus 
Postquam gymnasium Luthrae Imperatoris frequentabat et maturitatem adeptus est, Heidelbergae, Herbipolis, Monachii iurisprudentiae et rebus publicis studebat. 1898 Herbipolis doctor rerum politicarum promotus est. Anno 1900 secundam probationem accepit et deinde Monachii causidicus laboravit. Tum fundos patris administrabat.

Familia 
Uxorem duxit et filiam habuit Mariam Probst, quae postea legata senatus terrae Bavariae et Dietae Foederalis Germaniae fuit.

Cursus honorum 
Ab anno 1907 Mayer legatus Dietae Imperii Germanici factionis Centri fuit. 19 Ianuarii 1919 etiam legatus Consilium Formae Civitatis Constituendae electus est. 21 Iunii 1919 Administer Imperii Possessionum Publicarum in consilio ministrorum Gustavi Bauer (SPD) nominatus est. Cum 9 Ianuarii 1920 Centrum divisum esset, Mayer sodalis BVP factus est. Mense Februario 1920 Mayer a praeside rei publice Friderico Ebert legatus Germaniae in Francia destinatus est et Consilium Ministrorum atque Formae Civitatis Constituendae reliquit. Mense Iunio 1920 ad mortem iterum legatus Dietae Imperii fuit. Mense Februario 1923 ab Ebert revocatus est, qui contra Francos Regionem Ruranam occupantes censuit.

Nexus externi 
 Curriculum vitae in libro legatorum Dietae Imperii (lingua Theodisca)

Nati 1874
Alumni Universitatis Heidelbergensis
Alumni Universitatis Herbipolensis
Alumni Universitatis Monacensis
Legati Dietae Imperii Germaniae (Monarchia)
Administri Imperii Possessionum Publicarum (Germania)
Legati Dietae Imperii Germaniae (Res publica Vimariana)
Legati Germaniae
Mortui 1923